นักข่าวพลเมือง: นศ.ค้าน ม.นอกระบบยื่นหนังสือยิ่งลักษณ์
แนวร่วมนิสิตนักศึกษาคัดค้านการนำมหาวิทยาลัยออกนอกระบบยื่นหนังสือนายก ยิ่งลักษณ์ เสนอยุติการนำมหาลัยออกนอกระบบ ขอรัฐสวัสดิการเรียนฟรีถึงปริญาตรีเป็นของขวัญวันเด็กเมื่อ วันที่ 14 มีนาคม 2554 เวลาประมาณ 9.20 น. ตัวแทน แนวร่วมนิสิตนักศึกษาคัดค้านการนำมหาวิทยาลัยออกนอกระบบ จากมหาลัยต่างๆ ประมาณ 30 คน ได้เข้ายื่นหนังสือต่อท่านนายกรัฐมนตรียิ่งลักษณ์ ชินวัตร ในระหว่างท่านนายกกำลังเยี่ยมชมงานวันเด็กที่กระทรวงศึกษาธิการเป็นเจ้าภาพ ที่สนามเสือป่า โดยมีข้อเสนอสำคัญคือ การยุติการนำมหาวิทยาลัยออกนอกระบบ และการจัดการศึกษาในระบบรัฐสวัสดิการเรียนฟรีถึงปริญญาตรีนางสาว ศศิประภา ไร่สงวน ตัวแทนนักศึกษา แนวร่วมนิสิตนักศึกษาคัดค้านการนำมหาวิทยาลัยออกนอกระบบ จากม.ขอนแก่นกล่าวว่า ในส่วนม.ขอนแก่นนั้นเราเคยยื่น หนังสือคัดค้านการนำมหาลัยออกนอกระบบมาก่อนหน้านีแล้ว แต่อธิการไม่มีท่าทีตอบรับใดๆ และบอกเพียงว่า มหาวิทยาลัยต้องปฏิบัติตามนโยบายของรัฐ เราจึงคิดว่าควรมายื่นหนังสือต่อท่านนายก เพื่อให้ท่านรับทราบว่า รัฐบาลควรมีแนวนโยบายที่ชัดเจนในการการยุติการนำมหาวทยาลัยออกนอกระบบก่อน หน้านี้นายวรวัจน์ เอื้ออภิญญกุล รัฐมนตรีว่าการกระทรวงศึกษาธิการ ได้ประกาศชัดต่อหน้านักศึกษามรภ.สวนสุนันทานับพันคนที่หน้ารัฐสภาเมื่อวัน ที่ 30 สิงหาคม 2554 ว่า ผมไม่เห็นด้วยกับนโยบายกับนำมหาวิทยาลัยออกนอกระบบ แต่นายสุเมธ แย้มนุ่น เลขาธิการคณะกรรมการการอุดมศึกษา (กกอ.) กลับได้ทำหนังสือไปยัง 9 แห่ง ได้แก่มหาวิทยาลัยเกษตรศาสตร์ (มก.) มหาวิทยาลัยธรรมศาสตร์ (มธ.) มหาวิทยาลัยขอนแก่น(มข.)มหาวิทยาลัยสงขลานครินทร์ (มอ.) มหาวิทยาลัยศรีนครินทรวิโรฒ (มศว) มหาวิทยาลัยสุโขทัยธรรมาธิราช (มสธ.) มหาวิทยาลัยแม่โจ้ (มจ.) มหาวิทยาลัยรามคำแหง(มร.) และมหาวิทยาลัยราชภัฏสวนดุสิต(มสด.) มหาวิทยาลัยดังกล่าว เพื่อขอคำยืนยันว่า จะให้สกอ.เสนอเรื่องให้นายวรวัจน์ เอื้ออภิญญกุล รัฐมนตรีว่าการกระทรวงศึกษาธิการ (ศธ.)พิจารณาเห็นชอบในการเสนอร่างพ.ร.บ.ขอเปลี่ยนสถานภาพไปเป็นมหาวิทยาลัย ในกำกับของรัฐหรือออกนอกระบบหรือไม่ก่อนที่จะเสนอคณะรัฐมนตรี (ครม.)ต่อ มา รศ.นพ.กำจร ตติยกวี รองเลขาธิการคณะกรรมการการอุดมศึกษา(กกอ.) ได้ออกมา แถลงว่า ม.ขอนแก่น ม.เกษตร ม.ศิลปากร และมรภ.สวนดุสิตยังยืนยันว่ามีความพร้อม ที่จะออกนอกระบบจึงทำให้ มีการรวมตัวกันของนิสิตนักศึกษาจากมหาวิทยาลัยต่างๆ ที่อยู่ในกระบวนการ การนำมหาวิทยาลัยออกนอกระบบ จัดตั้งเป็น แนวร่วมนิสิตนักศึกษาคัดค้านการนำมหาวิทยาลัยออกนอกระบบ เพื่อติดตามความคืบหน้าต่างๆนายอภิสิทธ์ ทรัพย์นภาพันธ์ อดีตนิสิต ม.เกษตรศาสตร์ กล่าวในฐานะของศิษย์เก่าม.เกษตร ว่า ข้อเสียของม.นอกระบบ คือการผลักภาระงบประมาณทางการศึกษาไปใประชาชนเป็นผู้จ่าย จะทำให้เกิดความเหลื่อมล้ำทางการศึกษา คนจนจะไม่มีทางเรียนมหาลัยได้เลยด้าน นายสุรินทร์ ปัทมาสศนุพงศ์ นิสิตม.บูรพา หนึ่งแนวร่วมนิสิตนักศึกษาคัดค้านการนำมหาวิทยาลัยออกนอกระบบ กล่าวถึงบทเรียนของมหาวิทยาลัยบูรพาซึ่งออกนอกระบบไปแล้ว ว่า มีการค่าเทอมเหมาจ่ายที่แพงขึ้นกว่าเดิม โดยการทยอยเก็บทีละคณะ ยกตัวอย่างเช่น คณะเภสัชศาสตร์ ซึ่งมีอัตราค่าเทอมที่แพงถึง 40000 บาท ต่อภาคเรียนนายพรชัย ยวนยี เลขาธิการสหพันธ์นิสิตนักศึกษาแห่งประเทศไทย สนนท. กล่าวว่า ในส่วนของสนนท.นั้นเห็นด้วยและพร้อมสนับสนุนการเคลื่อนไหวเพื่อปกป้องสิทธิ ของนักศึกษาในประเด็นการคัดค้านการนำมหาวิทยาลัยออกนอกระบบภายหลัง จากการยื่นหนังสือของตัวแทนนักศึกษา กลุ่มดังกล่าว ท่านนายกได้กล่าวว่ว จะรับเรื่องไว้พิจารณาและส่งต่อไปยังกระทรวงศึกษาธิการต่อไป๑๔ มกราคม พ.ศ.๒๕๕๕เรื่อง วันเด็กปีนี้หนูขอเรียนฟรีถึง ป.ตรีได้ไหมค่ะ/ครับ โดยการไม่นำมหาวิทยาลัยออกนอกระบบสิ่งที่ส่งมาด้วย ๑. รายชื่อกลุ่มแนวร่วมนิสิตนักศึกษาต่อต้านมหาวิทยาลัยออกนอกระบบ๒. เอกสารประกอบการนำมหาวิทยาลัยออกนอกระบบเรียนฯพณฯนายกรัฐมนตรี ยิ่งลักษณ์ ชินวัตรเนื่อง ด้วยในงานวันเด็กปีนี้ ซึ่งตรงกับ วันที่ ๑๔ มกราคม พ.ศ. ๒๕๕๕ ซึ่งเลขท้ายปีพุทธศักราช เมื่อมาพูดเล่นกันก็จะได้ว่า สองห้าห้าห้า ซึ่งเปรียบเสมือนเสียงหัวเราะของเด็กและเยาวชนที่ดูแล้วมีความสุข สนุกสนานในวัยเยาว์ โดยเด็กและเยาวชนนั้นเปรียบเสมือนผ้าขาวและเป็นอนาคตของชาติและสังคมโดยรวม ซึ่งอนาคตของชาติเหล่านี้ก็ย่อมที่จะต้องได้รับการศึกษา เรียนรู้ และขัดเกลาทางสังคม(socialization) เพื่อเป็นเด็กและเยาวชนที่มีคุณภาพเพื่อพัฒนาสังคมต่อไปในอนาคต ดังนั้นแล้วรัฐก็ต้องให้การศึกษากับเด็กและเยาวชนจนเพียงพอสำหรับเด็กและ เยาวชนคนหนึ่งๆ ตั้งแต่เข้าเรียนระดับอนุบาล ประถมศึกษา มัธยมศึกษา ไปจนถึงระดับมหาวิทยาลัยอย่างเท่าเทียมกันของเด็กและเยาวชนไทยทั้งประเทศ โดยไม่แบ่งแยกความรวย-ความจน จากที่กล่าวมาข้างต้น เราในนามแนวร่วมนิสิตนักศึกษาต่อต้านการนำมหาวิทยาลัยออกนอกระบบ จากหลายกลุ่มมหาวิทยาลัยตามรายชื่อที่แนบมาด้วย ได้ทำการศึกษาร่วมกันของการนำมหาวิทยาลัยออกนอกระบบกลับพบว่าการแปร รูปมหาวิทยาลัยเป็นมหาวิทยาลัยในกำกับรัฐหรือ ม.นอกระบบนั้น ไม่ได้เป็นไปเพื่อผลประโยชน์โดยร่วมของสังคมโดยเฉพาะนิสิตนักศึกษา แต่กลับเป็นไปเพื่อประโยชน์ของผู้บริหารมหาวิทยาลัย โดยไม่สนใจพ่อแม่ของเด็กและเยาวชนที่เสียภาษีให้แก่รัฐในการบริหารประเทศโดย เฉพาะด้านการศึกษา เช่นการกล่าวอ้างของท่านอธิการบดีและผู้ที่ต้องการนำมหาวิทยาลัยออกนอกระบบ ว่าเมื่อมหาวิทยาลัยออกนอกระบบแล้วจะทำให้ระบบการบริหารจัดการในมหาวิทยาลัย มีความคล่องตัวในการบริหารมากกว่าการอยู่ในการควบคุมของรัฐ แต่เป็นไปเพื่อจะผลักภาระค่าใช้จ่ายให้กับผู้เรียนในที่สุด โดยการต้องจ่ายค่าเทอมที่สูงลิบลิวให้กับนิสิตนักศึกษา เพื่อการบริหารจัดการให้คล่องตัวขึ้น ซึ่งไม่ทราบว่าจะคล่องตัวกว่าการอยู่ในการควบคุมของรัฐซักเพียงใด และนั้นเป็นเครื่องหมายที่แสดงว่าความไม่เท่าเทียมด้านการศึกษาจะเกิดขึ้น เมื่อลูกคนจนไม่ได้มีโอกาสได้เรียนเท่าลูกคนรวย สิทธิในการเข้าถึงโอกาสทางการศึกษาตามหลักสากลจะไม่มีเมื่อมหาวิทยาลัยถูกทำ ให้เปรียบเสมือนบริษัท ซึ่งจะตรงกับข้อความที่ว่า จ่ายค่าเทอมครบ เรียนจบแน่ อันเป็นสิ่งที่ลูกคนจนไม่ปรารถนา เมื่อไม่มีเงินที่จะศึกษาในมหาวิทยาลัยดังนั้นแล้ว เราในนามตัวแทนเด็กและเยาวชนผู้ที่จะเป็นอนาคตของชาติต่อไป ได้มองเห็นปัญหาของการนำมหาวิทยาลัยออกนอกระบบ จึงอยากขอร้องท่านนายกรัฐมนตรี ได้ตระหนักถึงเด็กและเยาวชนในมหาวิทยาลัยด้วย โดยข้อเรียกร้องจากกลุ่มเรา ในนาม แนวร่วมนิสิตนักศึกษาต่อต้านมหาวิทยาลัยออกนอกระบบ โปรดรับพิจารณาและช่วยดำเนินการ ดังนี้๑.ขอร้องให้ท่านนายกรัฐมนตรี ช่วยดำเนินการหยุดการนำมหาวิทยาลัยออกนอกระบบโดยทันที จนกว่าจะมีการศึกษาเปรียบเทียบข้อดี-ข้อเสีย และประชาพิจารณ์จากผู้ที่เกี่ยวข้องในมหาวิทยาลัยทั้งครู อาจารย์ นิสิตนักศึกษา พนักงานของมหาวิทยาลัย ให้เป็นที่ยอมรับโดยทั่วไปและรับรองว่าจะไม่เป็นการผลักภาระค่าใช้จ่ายให้ กับผู้เรียนในอัตราที่สูงขึ้น โดยการมอบหมายให้ท่านรัฐมนตรีกระทรวงศึกษาธิการดำเนินการต่อไป โดยในปัจจุบันขณะนี้จะมีการนำมหาวิทยาลัยออกนอกระบบ ๔ มหาวิทยาลัย คือ มหาวิทยาลัยเกษตรศาสตร์ มหาวิทยาลัยขอนแก่น มหาวิทยาลัยราชภัฏสวนดุสิต และมหาวิทยาลัยศิลปากร ขอให้ท่านมีคำสั่งดำเนินการยกเลิกทันที๒.ข้อ ร้องให้ท่านนายกรัฐมนตรีช่วยพิจารณาดำเนินการตรวจสอบมหาวิทยาลัยที่ออกนอก ระบบ มหาวิทยาลัยที่กำลังออกนอกระบบ และมหาวิทยาลัยที่ยังไม่ออกนอกระบบ ว่ามีการนำงบประมาณของมหาวิทยาลัยไปใช้ในทางใดบ้าง โดยให้นิสิตนักศึกษาได้รับรู้การใช้จ่ายงบประมาณของมหาวิทยาลัย เพื่อประสิทธิภาพและความโปร่งใส ว่ามีการนำเงินมาใช้เพื่อให้เกิดประโยชน์สูงสุดต่อเหล่าเด็กและเยาวชนที่ กำลังศึกษาในมหาวิทยาลัยหรือไม่๓.เนื่องในงานวันเด็กปีนี้ กลุ่มแนวร่วมนิสิตนักศึกษาต่อต้านมหาวิทยาลัยออกนอกระบบก็อยากให้ท่านนายก รัฐมนตรีมอบของขวัญให้แก่เด็กและเยาวชนทั่วประเทศ โดยเฉพาะการศึกษาเล่าเรียน ซึ่งของขวัญที่เราอยากได้คือเรียนฟรีถึงปริญญาตรี เพื่อคุณภาพของเด็กและเยาวชนผู้เป็นอนาคตของชาติของสังคมต่อไปในอนาคต ในการเข้าถึงสิทธิโอกาสทางการศึกษาอย่างเท่าเทียมกัน ซึ่งเป็นหลักการขั้นพื้นฐานของมนุษย์โดยข้อเรียกร้องนี้ กลุ่มเราหวังเป็นอย่างยิ่งว่าท่านนายกรัฐมนตรี ยิ่งลักษณ์ ชินวัตร จะตระหนักเห็นถึงความสำคัญของปัญหาที่เกิดขึ้นในทางการศึกษา ทั้งเรื่องความเท่าเทียมทางการศึกษา สิทธิในการเข้าศึกษาในการเข้ามหาวิทยาลัยโดยไม่แบ่งแยกความรวย-ความยากจน โดยการไม่นำมหาวิทยาลัยออกนอกระบบ เพียงเพื่อต้องการผลักภาระค่าใช้จ่ายไปให้กับผู้เรียน จึงอยากขอร้องให้ท่านนายกรัฐมนตรีรับไว้พิจารณาและดำเนินการต่อไปอย่างเร่ง ด่วนที่สุดด้วยความเคารพอย่างสูงกลุ่มแนวร่วมนิสิตนักศึกษาคัดค้านการนำมหาวิทยาลัยออกนอกระบบรายชื่อกลุ่มแนวร่วมนิสิตนักศึกษาคัดค้านการนำมหาวิทยาลัยออกนอกระบบ๑.แนวร่วมนิสิตนักศึกษาต่อต้าน ม.นอกระบบ๒.สหพันธ์นิสิตนักศึกษาแห่งประเทศไทย๓.สหพันธ์นิสิตนักศึกษาภาคอีสาน๔.สภามหาวิทยาลัยราชภัฎสวนสุนันทา๕.ชมรมเสวนาภาษาสิงห์ จุฬาลงกรณ์มหาวิทยาลัย๖.กลุ่มเสรีนนทรี มหาวิทยาลัยเกษตรศาสตร์๗.กลุ่มสะพานสูง มหาวิทยาลัยธรรมศาสตร์๘.กลุ่มลูกชาวบ้าน มหาวิทยาลัยบูรพา๙.ซุ้มเหมราช มหาวิทยาลัยรามคำแหง๑๐.กลุ่มดาวดิน มหาวิทยาลัยขอนแก่น๑๑.ศูนย์ประสานงานเยาวชนสังคมประชาธิปไตย๑๒.กลุ่มแสงดาว มหาวิทยาลัยแม่ฟ้าหลวง๑๓.กลุ่มนกกระจอก มหาวิทยาลัยราชภัฎนครศรีธรรมราช๑๔.กลุ่มเถียงนาประชาคม มหาวิทยาลัยมหาสารคาม๑๕.กลุ่มปลุกฮัก มหาวิทยาลัยมหาสารคาม๑๖.กลุ่มคนสร้างฝัน มหาวิทยาลัยมหาสารคาม๑๗.กลุ่มเกี่ยวดาว มหาวิทยาลัยขอนแก่น
แนวร่วมนิสิตนักศึกษาคัดค้านการนำมหาวิทยาลัยออกนอกระบบยื่นหนังสือนายก ยิ่งลักษณ์ เสนอยุติการนำมหาลัยออกนอกระบบ ขอรัฐสวัสดิการเรียนฟรีถึงปริญาตรีเป็นของขวัญวันเด็ก เมื่อ วันที่ 14 มีนาคม 2554
แนวร่วมนิสิตนักศึกษาคัดค้านการนำมหาวิทยาลัยออกนอกระบบ